Amerikalik xonanda Kardi Bi o‘zi o‘qigan maktabga 100 ming dollar xayriya qildi

Kardi Bi yana bir bor muxlislarining qalbini zabt etdi. Rep yo‘nalishida ijod qiladigan xonanda kutilmaganda Nyu-Yorkdagi maktabiga tashrif buyurib, o‘qituvchilari bilan ko‘rishdi va maktab rivojlanishi uchun xayr-ehson qildi.
Kardi Bi Bronks ushbu o‘rta maktabda oltinchi sinfdan sakkizinchi sinfgacha o‘qigan. TMZ nashri xabariga ko‘ra, bu rejadan tashqari tashrif bo‘lib, barchani, jumladan, direktorning o‘zini ham hayratda qoldirgan. Yulduz o‘qituvchilar, o‘quvchilar bilan ham suhbatlashdi va ular bilan hayotiy maslahatlarini o‘rtoqlashdi. Ular orasida Karbi Bi ijodini chin dildan yoqtiruvchi muxlislari ham bor edi, o‘quvchilar va o‘qituvchilar nafaqat o‘z kumirini jonli efirda tomosha qilish, balki unga bir-ikkita savollar berish imkoniyatiga ega bo‘ldi.

Kardi Bi o‘z maktabiga 100 000 dollar xayriya qildi, u sarflagan mablag‘ini raqs va musiqa darslari kabi o‘quvdan tashqari dasturlarni ishlab chiqishga sarflanishini istaydi.
 Amerikalik xonanda Kardi Bi koronavirusdan jabrlangan ming nafar muxlisiga 1000 dollardan tarqatadi.